recursal/SuperWikiNEXT-32B huggingface dataset:
Kaart
**Kuressaare–Kihelkonna–Veere maantee** (registrinumbriga 78) on üks Eesti tugimaanteedest. 

See saab alguse Kuressaare linnas Risti–Virtsu–Kuivastu–Kuressaare maantee 143. kilomeetril (Kuressaare linnas Tallinna tänav). Tee pikkus on 47,8 km. Tee lõpeb Veere külas Veere sadama juures. Kuressaare linnas kannab nimesid J. Smuuli tänav, Kihelkonna maantee. Kärla alevikus kannab nimesid Lasteaia tänav, Kooli tänav. Kihelkonna alevikus kannab nime Valla tänav.

Sillad Kuressaare–Kihelkonna–Veere maanteel
-------------------------------------------

Sildade nimistu pärineb Maa-ameti andmebaasist

| Silla nimi | Kaugus maantee algusest, km | Ületatav takistus |
| --- | --- | --- |
| Matu sild | 3,6 | Irase peakraav (Matu kanal) |
| Karida sild | 9,8 | Karida peakraav |
| Pae sild | 11,2 | Kärla jõgi |
| Oju sild | 34,7 | Oju peakraav |

Asulad Kuressaare–Kihelkonna–Veere maanteel
-------------------------------------------

Kuressaare linn, Laheküla küla, Unimäe küla, Parila küla, Tamsalu küla, Mullutu küla, Tõlli küla, Ansi küla, Karida küla, Paevere küla, Kogula küla, Ulje küla, Mõnnuste küla, Arandi küla, Sõmera küla, Kärla alevik, Mätasselja küla, Kirikuküla küla, Kuuse küla, Üru küla, Viki küla, Varkja küla, Pajumõisa küla, Kihelkonna alevik, Virita küla, Abaja küla, Oju küla, Kurevere küla, Tammese küla, Kõruse küla, Sepise küla, Kalmu küla, Tagamõisa küla, Vaigu küla, Veere küla.

Tee korrashoid
--------------

2020. aastal rekonstrueeritakse Kuressaare–Tõlli teelõiku (maantee km 2,4–8,3). Seejuures tehakse korda ka Matu sild. Ehitustööde maksumus on 2,7 miljonit eurot.

Viited
------

1. ↑  Maa-amet
2. ↑  "INTERAKTIIVNE TEEKAART | Vaata täpselt järele, kus ja kui kaua sellel suvel teid ehitatakse" Delfi, 19. juuni 2020
Kaart
**Kuressaare–Sääre maantee** (registrinumbriga 77) on üks Eesti tugimaanteedest. See saab alguse Kuressaare linnas. Tee pikkus on 47,4 km, sealhulgas 2,8 km pikkune lõik Kuressaare linnas (Kuressaare linna tänavatena Lossi tänav, Pargi tänav, Abaja tänav, Lootsi tänav). Tee lõpeb Läätsa–Jämaja–Sääre–Mäebe tee 37. kilomeetril Läbara külas.

Sillad Kuressaare–Sääre maanteel
--------------------------------

Sildade nimistu pärineb Maa-ameti andmebaasist

| Silla nimi | Kaugus maantee algusest, km | Ületatav takistus |
| --- | --- | --- |
| Nasva sild | 7,0 | Nasva jõgi |

Asulad Kuressaare–Sääre maanteel
--------------------------------

Kuressaare linn, Laheküla küla Nasva küla, Mändjala küla, Keskranna küla, Järve küla, Tehumardi küla, Salme alevik, Üüdibe küla, Läätsa küla, Imara küla, Mõisaküla küla, Anseküla küla, Kaimri küla, Hindu küla, Vintri küla, Mässa küla, Lõupõllu küla, Kaavi küla, Mäebe küla, Mõntu küla, Hänga küla, Läbara küla.

Viited
------

1. ↑  Maa-amet
**Stephan Knieper** (ka **Stephan Kniper**; 1636 Tallinn – 8. juuni 1687) oli Eesti vaimulik.

Knieper õppis usuteadust (immatrikuleeriti 16. jaanuaril 1656) Tartu ja (immatrikuleeriti 11. septembril 1660) ja Wittenbergi Ülikoolis. Ordineeriti õpetajaks 30. oktoobril 1667.

Oli aastatel 1667–1687 Jõhvi Mihkli koguduse õpetaja.

Knieper valdas heal tasemel eesti keelt. Kuulus aastal 1682 sinodil moodustatud Uue Testamendi eestikeelse tõlke käsikirja revideerimise komisjoni, redigeeris ise käsikirja, oli üks peamisi toimetajaid. Osales Liepa (25. august – 25. september 1686) ja Pilistvere piiblikonverentsil alates 21. jaanuarist 1687, lahkus sealt aga enne lõppu. Stephan Knieper maeti 15. juunil 1687 Tallinna Niguliste kirikusse.

Isiklikku
---------

Tema teise naise Gertrutha isa Johannes Knieper oli Järva-Peetri Püha Peetruse koguduse õpetaja, nende poeg Carl Philipp Knieper oli Vaivara koguduse õpetaja.

Viited
------

1. ↑  Liivi Aarma Põhja-Eesti vaimulike lühielulood 1525–1885 Tallinn 2007
2. ↑  Eesti Biograafiline Leksikon K./Ü. Loodus, Tartus, 1926–1929
**NYYD Ensemble** (harvemini kirjutatud *Nyyd Ensemble*) on Eestis tegutsev uue muusika instrumentaalansambel. Ansambli tuumiku moodustavad keel- ja puhkpillikvintett, trompet, tromboon, löök- ja klahvpillid. Koosseis muutub vastavalt esitatava teose vajadustele ühest mängijast kammerorkestrini. Ansambli kunstiline juht ja dirigent on Olari Elts.

Ansambli esimene kontsert oli rahvusvahelisel nüüdismuusikafestivalil NYYD'93, mille järgi ka omale nimi saadi.

Ansambli repertuaaris on erisuguste stiilitaotlustega muusikat 20. sajandi algusest tänapäevani. Esitatud on üle 80 helilooja muusikat Debussyst, Schönbergist ja Stravinskist Tan Duni, Heiner Goebbelsi ja nooremateni. Ansamblil on tihedad sidemed ka eesti heliloojatega (Eino Tamberg, Lepo Sumera, Raimo Kangro, Erkki-Sven Tüür, Tõnu Kõrvits, Märt-Matis Lill, Jüri Reinvere, Helena Tulve, Toivo Tulev, Mari Vihmand jt).

Ansambel on teinud koostööd Peeter Jalakaga muusikateatriprojektides (nt Stravinski "Sõduri lugu" 1996. aastal, Lepo Sumera multimeedia- ja kammerooper "Olivia meistriklass (esiettekanne; 1997. aastal ja Mauricio Kageli teoste õhtu "Variété" (2002)).

Ansambel on mänginud ka välismaistel nüüdismuusikafestivalidel.

Tunnustus
---------

* 1996 Eesti Kultuurkapitali helikunsti sihtkapitali aastapreemia (eesti muusikaelu kaasajastamine ja uue eesti muusika tutvustamine)
* 2008 Eesti Muusikanõukogu muusikapreemia (Eesti ja maailma nüüdismuusika kuuldavaks ja kuulatavaks tegemise eest)

Välislingid
-----------

* Koduleht
* NYYD Ensemble andmebaasis MusicBrainz (*inglise keeles*)
***Synthronon*** (kreeka keeles σύνθρονον, mitmuses σύνθρονα *synthrona*) on poolringikujuline astmeliselt tõusev pingistik, mis asub bütsantsi kirikutes apsiidis altari taga ja oli mõeldud vaimulikele. *Synthronon*'i keskel asetses piiskopi aujärg (kateeder). Esines idakirikutes kunagistel Bütsantsi aladel (tänapäeva Itaalias, Kreekas ja Türgis), kuid seda leidus ka keskaegsel Venemaal (näiteks Novgorodi Issanda Muutmise kirikus)

Mõiste oli tuntud juba vähemalt 5. sajandil. Hästi säilinud *synthronon*'eid leidub 6. sajandist pärit Bütsantsi kirikutes, näiteks kunagised Püha Irene ja Püha Euphemia kirikud Konstantinoopolis. 8. sajandi autori Pseudo-Germanose järgi sümboliseeris piiskopi tõus *synthronon*'ile nii Kristuse ohverdust kui ka järgnenud auhiilgust, samuti võrreldi piiskoppi istumas vaimulike keskel Kristusega, kes on ümbritsetud oma õpilastest.

Pildid
------

* Synthronon Johannese basiilikas Ephesoses, Türgi (6. sajand)*Synthronon* Johannese basiilikas Ephesoses, Türgi (6. sajand)
* Synthronon kiriku varemeis Apameias Oronteses, Süüria (6. sajand)*Synthronon* kiriku varemeis Apameias Oronteses, Süüria (6. sajand)
* Synthronon Al Athrunis, Liibüa (6. sajand)*Synthronon* Al Athrunis, Liibüa (6. sajand)
* Synthronon Grados Santa Maria delle Grazie kirikus, Itaalia (5. sajand)*Synthronon* Grados Santa Maria delle Grazie kirikus, Itaalia (5. sajand)
* Synthronon Hagia Eirene kirikus, Istanbul*Synthronon* Hagia Eirene kirikus, Istanbul
* Panagia Ekatontapiliani kiriku altariruum ParoselPanagia Ekatontapiliani kiriku altariruum Parosel

Viited
------

1. ↑
Meñli Giray
**Meñli Giray** (1445 – 1515) oli Krimmi khaan, kes oli võimul kolmel korral.

Ta oli Hacı Giray I kuues poeg. Kui tema isa suri, tõusis võimule vanim poeg Nur Devlet, keda toetas Suurhord. Meñli tõstis seepeale Krimmi ülikute toel mässu. Ta vallutas Çufut Qale, ent peagi kogus tema vend vägesid ja tõrjus ta sealt välja. Meñli oli sunnitud pagema genovalaste juurde Kafasse.

Aastal 1468 kuulutas grupp ülikuid ta Kaffas khaaniks. Koos Genova abivägedega marssis ta pealinna peale ja tõrjus oma venna sealt välja. See pages Põhja-Kaukaasiasse, kus ta tabati ja toimetati Sudakki. Tema liitlaseks sai Theodoro vürstiriik; vaenlaseks aga Türgi. Aastal 1475 saabus Krimmi suur Türgi laevastik. Ülikud kukutasid Meñli võimult ja valisid tema asemele Ayderi, türklased vallutasid Genova kindlused, purustasid Theodoro vürstiriigi ja viisid Meñli vangina konstantinoopolisse. Nur Devlet vabastati samuti vangist.

Talvel 1477/1478 vallutasid Krimmi Suurhordi väed. Ülikute pealik Eminek kirjutas selle peale Konstantinoopolisse, paludes, et need Meñli vabastaks. See sündis 1478. aasta kevadel. Meñli saabus taas Krimmi ja võttis võimu üle. Nur Devlet tõugati troonilt ja Krimmi khaaniriik kujunes Türgi vasalliks.

Riigi kindlustamiseks rajas ta Özu kindluse.. Aastal 1480 sai tema liitlaseks Ivan III; koos astusid nad vastu Suurhordile ja tagasid Moskva iseseisvuse.

Aastal 1502 vallutas ta Sarai. Tema ajal sai Krimmi pealinnaks Bahtšisarai.

Meñli abikaasadeks olid Nur Sultan, Zayan Sultan ja Yadigari tütar. tema pojad olid Fetih Giray, Ahmed Giray, Saadet Geray I ja Mehmed Giray I. Tal oli ka kolm tütart, neist ühe nimi on teada - Makhdum Shah.

Viited
------

1. ↑   *The Crimea: Its Ancient and Modern History: the Khans, the Sultans, and the czars* Thomas Milner.
2. ↑  René Grousset, L’Empire des steppes, Attila, Gengis-Khan, Tamerlan, Payot, Paris
3. ↑  Ilya V. Zaytsev, *The Structure of the Giray Dynasty (15th-16th centuries): Matrimonial and Kinship Relations of the Crimean Khans* teoses Elena Vladimirovna Boĭkova, R. B. Rybakov, *Kinship in the Altaic World: Proceedings of the 48th Permanent International Altaistic Conference,* Moscow 10–15 July 2005, lk.341-2

|  |  |  |
| --- | --- | --- |
| Eelnev**Nur Devlet** | **Krimmi khaan**1467 | Järgnev**Nur Devlet** |
| Eelnev**Nur Devlet** | **Krimmi khaan**1469 - 1475 | Järgnev**Ayder** |
| Eelnev**Nur Devlet** | **Krimmi khaan**1478 - 1515 | Järgnev**Mehmed Giray I** |
See artikkel See artikkel räägib Tallinna tänavast.  Rakvere tänava kohta vaata artiklit Terase tänav (Rakvere).  Viljandi tänava kohta vaata artiklit Terase tänav (Viljandi).  Teiste tänavate kohta vaata artiklit Terase tänav (täpsustus).  

---

Kaart

**Terase tänav** on tänav Tallinnas Kesklinna linnaosas Raua asumis. Terase tänav algab Raua tänavalt, ristub Tina tänava ja Hõbeda tänavaga ja lõpeb Friedrich Robert Faehlmanni tänaval. Terase tänav on ligikaudu 255 meetri pikkune.

Tänava nimed ja ajalugu
-----------------------

Tänava esialgne nimi oli **Tšortovi tänav** (saksa keeles *Tschortow Strasse* ehk *Tschortow Gasse*, vene keeles *Чертовая улица*). Selle nime oli tänav saanud Narva maantee ja praeguse Friedrich Reinhold Kreutzwaldi tänava nurgal asunud Tšortovi trahteri (Tschortow-Tracteur) järgi.

30. mail 1880 pandi tänavale nimeks **Suur-Epinatjevi tänav** (saksa keeles *Grosse Epinatjev–Strasse*, vene keeles *Большая Епинатьевская улица*) sealse majaomaniku Aleksei Dimitrijevitš Epinatjevi perekonnanime järgi.

Praeguse nime sai Terase tänav 17. jaanuaril 1923.

Viited
------

1. ↑
2. ↑  Aleksander Kivi. Tallinna tänavad. Tallinn, 1972, lk. 122–123
**Basel I** või **Baseli kapitalikokkulepe** on Baseli Pangajärelevalve Komitee (BCBS) välja töötatud rahvusvaheliste pangandusnormide kogum, milles on sätestatud finantsasutuste minimaalsed kapitalinõuded. Baseli kokkulepe võeti vastu 1988. aastal ja see jõustus G-10 riikide seas aastal 1992. Basel I on esimene rahvusvaheline kapitali adekvaatsuse standard maailmas ja selle on kasutusele võtnud rohkem kui 100 riiki. Praegu on Basel I asendamiseks välja töötatud uus raamistik Basel II.

Taust
-----

Baseli komitee, mis hiljem Basel I raamistiku vastu võttis, loodi 1975. aastal. See loodi otseseks vastuseks Herstatti panga intsidendile, kus Herstatt pank, mis vahendas ka Saksa marku ja USA dollareid, likvideeriti tehingus olevate dollarite kohaletoomise ajal. New Yorgi ja Saksamaa ajavahe ning seda arvestavate eeskirjade puudumise tõttu jäid Saksa pangad tellitud dollaritest ilma.

Pankade varade klassifitseerimise süsteem
-----------------------------------------

Basel I klassifitseerib pankade varad viide riskikategooriasse, mis on 0%, 10%, 20%, 50% ja 100%. 0% riskirühma kuuluvad sularaha ning OECD riikide keskpankade ja valitsuste võlg. Olenevalt deebitorist klassifitseerub avaliku sektori võlg 0%, 10%, 20%, 50% või 100% kategooriasse. Arengupankade, OECD panga ja alla ühe aasta vanune mitte-OECD pankade võlg on 20% riskikategoorias. 50% kategooria alla lähevad eluasemehüpoteegid ja 100% kategooriasse erasektori võlg, mitte-OECD pankade võlad, mille vanus on üle aasta, muud kinnisvaralaenud ja finantsinstrumendid. Basel I järgi peab igal pangal peale riskikategooriate arvesse võtmist olema vähemalt 8% ulatuses kapitali oma varade väärtusest.

Probleemid
----------

Kuna Basel I on suurel määral lihtsustatud, on seal väike riskitundlikkus ja regulatiivsed kapitalinõuded vastavad üha vähem turuosaliste tegelikele riskidele. Viimastel aastakümnetel on finantsturule tulnud ka palju uusi tooteid ja teenuseid, mistõttu ei vasta Basel I raamistik enam finantsturu tegelikele riskidele ja jätab ruumi regulatiivsele arbitraažile. Lisaks nõuab Basel I kapitali katet ainult tururiski ja krediidiriski jaoks, kuid jätab katmata mitmed muud olulised riskid.

Viited
------

1. ↑  Investopedia. Basel I.
2. ↑  Finantsinspektsioon. Basel II.
3. ↑  Euroopa Liidu Teataja. Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus krediidiasutuste ja investeerimisühingute suhtes kohaldatavate usaldatavusnõuete kohta".
4. ↑  The Economist. The long, dark shadow of Herstatt. (12.04.2018).
5. ↑  Investopedia. Basel I.
6. ↑  Finantsinspektsioon. Basel II.
Bas Dost 2015. aastal VfL Wolfsburgi särgis
**Bas Dost** (sündinud 31. mail 1989 Deventeris) on Hollandi jalgpallur, kes mängib ründajana Hollandi kõrgliigaklubis Utrecht

Ta alustas klubikarjääri kodumaal FC Emmenis, mille põhimeeskonnas debüteeris 2007. aastal. Seejärel liitus ta Hollandi kõrgliiga klubiga Almelo Heracles, kus mängis kaks hooaega. Hooajal 2009–10 lõi ta Hollandi kõrgliigas 14 väravat. Järgmise hooaja eel sõlmis ta lepingu kõrgliiga klubiga SC Heerenveen. Hooajal 2011–12 lõi ta Hollandi kõrgliigas koguni 32 väravat ja oli sel hooaja liiga suurim väravakütt.

2012. aasta juunis liitus ta Saksamaa kõrgliiga klubiga VfL Wolfsburg. Wolfsburgi ridades mängis ta neli hooaega ning ainsaks säravaks hooajaks jäi 2014–15, kui ta lõi liigas 16 väravat.

2016. aasta augustis sõlmis Dost lepingu Portugali kõrgliiga klubiga Lissaboni Sporting. Hooajal 2016–17 oli ta ülekaalukalt liiga suurim väravakütt, lüües 31 mänguga kokku 34 väravat. Ta tegi sel hooajal koguni neli kübaratrikki ning lõi Sportingu liigaväravatest täpselt pooled. 2017. aastal valiti ta Sportingu aasta mängijaks. Järgmisel hooajal 2017–18 lõi ta liigas 27 väravat ja jäi parima väravaküti arvestuses teiseks.

2019. aastal naasis ta Saksamaa kõrgliigasse, liitudes Frankfurdi Eintrachtiga. 2020. aasta detsembris siirdus ta Belgia kõrgliigaklubisse Club Brugge KV. Hooaegadel 2020/21 ja 2021/22 tuli ta Bruggega Belgia meistriks. 2022. aasta juulis naasis Dost pärast kümmet aastat Hollandi kõrgliigasse, sõlmides üheaastase lepingu Utrechtiga.

Dost kuulus Hollandi jalgpallikoondisse aastatel 2015–2018. Koondisekarjääri ainsa värava lõi ta 13. novembril 2015 sõprusmängus Walesi vastu.

Saavutused
----------

VfL Wolfsburg
* DFB-Pokal: 2014–15
* DFL-Supercup: 2015

Sporting CP
* Taça de Portugal: 2018–19
* Taça da Liga: 2017–18, 2018–19

Club Brugge
* Belgia kõrgliiga: 2020–21, 2021–22
* Belgia superkarikas: 2021

Välislingid
-----------

 Bas Dost – pildid, videod ja helifailid Wikimedia Commonsis
**Basaalstimulatsioon** on 1970. aastatel Saksamaalt alguse saanud raske ja sügava vaimse alaarenguga laste ja täiskasvanute arenduskontseptsioon.

Kontseptsiooni rajas Andreas D. Fröhlich. Basaalstimulatsioon oli murdelise tähtsusega kogu pedagoogika ajaloos. Sellega tõestati lõplikult, et kõik inimesed on õpivõimelised ja arendatavad. Ning vaimupuudega inimeste kõrvalejätmine koolist ja arendamistegevusest pole põhjendatud. Basaalstimulatsiooni väljatöötamisel oli juhtiv roll Mainzi Ülikooli eripedagoogika osakonnal (prof. Ernst Begemann; hiljem prof. Ursula Haupt).

Basaalstimulatsioon arendab inimese kõige elementaarsemaid oskusi. Eesmärk on avardada inimese esmaseid tajuelamusi ning suurendada tema kontakti maailma ja teiste inimestega, suurendades inimese psühhosotsiaalset kompetentsi. Teraapia on intensiivne ja suunatud kehataju arendamisele. Sensoorse stimulatsiooni harjutuste valikul lähtutakse inimese individuaalsusest. Patsient saavutab oma kehalise mina tunnetamise ja saab suurema iseseisvuse oma tegevustes kaasa rääkida. Kõnetust ja teadvusetust ei käsitleta vastastikuse interaktsiooni takistusena. Edu tunnuseks on see, kui inimeses tekib vastusreaktsioon, kui see talle elamuse valmistab ja tema võimekust arendab, kui ta omandab elementaarse omakehapildi, elementaarse aeg-ruumi orientatsiooni ja keskkonnatunnetuse.

Basaalstimulatsioon oli esialgu mõeldud individuaalse arengu toetamiseks, mis oli suunatud väga raske puudega lastele ja noortele. 1980. aastatel hakati basaalstimulatsiooni rakendama ka meditsiinis. See sai võimalikuks tänu Fröhlichi ja Christel Biensteini koostööle.

Basaalstimulatsiooni sihtrühma kuuluvad kõik inimesed, kelle taju, liikumine ja kommunikatsioonivõime on tugevalt kahjustunud või peaaegu puudub. Siia kuuluvad teadvusekaotusega, kuutõbised, raske ajukahjustuse või traumaga inimesed, hüpoksilise ajukahjustuse, Alzheimeri tõve või komatöösse sündroomiga või liikumisvõimetud patsiendid, raske vaimupuudega ja enneaegsed lapsed.

Basaalstimulatsiooni osad
-------------------------

* Puudutuste tunnetamine oma kehal
* oma keha liikumise elamus (sh asukohamuutused ruumis)
* vibratsiooni tunnetamine
* helide ja häälte teraapia
* visuaalsed pildid keskkonnast
* somaatiline stimulatsioon naha kaudu
* mitmesugused pesemisteraapiad ja veeprotseduurid
* hingamisharjutused
* vestibulaarne stimulatsioon
* rütmiline stimulatsioon
* lõhna- ja maitseteraapia

Seotud mõisted
--------------

* basaalkommunikatsioon
* eripedagoogika
* hooldus
* taastusravi
* vaimupuudepedagoogika
* vaimupuue

Allikad
-------

* Basale Stimulation in der Schule
* Basale Stimulation in der Pflege und Pädagogik
* Basale Stimulation
* Basale Stimulation in der Pflege
* Internationaler Förderverein Basale Stimulation e.V.
* Basale Stimulation
Kuuauto oma viimases peatuses
**Kuuauto** oli Apollo programmi kuulendudel kasutatud elektrimootoriga eriotstarbeline sõiduk, millega astronaudid Kuu pinnal ringi sõitsid.

Esimest korda kasutas kuuautot Apollo 15 meeskond, kes kokku läbis 3 tunni ja 2 minuti jooksul 27,8 km. Oma kuuauto oli ka Apollo 16 ja Apollo 17 meeskonnal.

Kuuauto kujutas endast kummiratastega kahekohalist sõidukit, mis peale astronautide kandis mitmesugust teadusaparatuuri ja Kuult korjatud pinnaseproove. Sõiduk arendas Kuu peal kiirust kuni 13 km/h ja kaalus Maa peal 210 kg. Lennu ajal paiknes kuuauto Apollo kuumooduli laskumisastme välisküljel. Kuule jõudes pidid astronaudid selle maha monteerima. Kuuauto tarvitas toiteks kaht 36 V patareid mahtuvusega 121 Ah. Lahkudes jäeti kuuauto Kuu pinnale, kus ta seisab tänapäevani.

Leping kuuautode tootmiseks sõlmiti Boeinguga ja selle väärtus oli 19 miljonit USA dollarit. Peamine alltöövõtja oli Delco Electronics. Kuuauto valmimise tähtaeg oli 1. aprill 1971. Sellega sai Boeing hakkama, kuid projekti lõppmaksumus kujunes eelarvest poole suuremaks: 38 miljonit.

Selle raha eest valmistati neli eksemplari, millest kolme kasutati lendudel Apollo 15–17 ja neljas läks pärast edasiste Apollo programmide tühistamist varuosadeks. Lisaks valmis hulgaliselt katseeksemplare: staatiline, mitteliikuv mudel, mida kasutati kindlakstegemiseks, kuidas astronautidel kuuautos kõige mugavam olla oleks, insenerimudel, mida kasutati alamsüsteemide projekteerimiseks ja integreerimiseks, 2 kuuendiku massiga mudelit, et harjutada kuuauto "lahtipakkimist" Kuu peal, õppemudel, millel astronaudid sõitma õppisid, massimudel, millega testiti kuuauto mõju kuumooduli struktuurile, tasakaalule ja juhtimisele, vibratsioonimudel, millega uuriti kuuauto vastupidavust startimise pingetele, ning veel üks mudel, millega testiti kõigi kuuauto alamsüsteemide koostööd.

Vaata ka
--------

* Kuukulgur

Välislingid
-----------

|  |  |
| --- | --- |
|  | Pildid, videod ja helifailid Commonsis: **Lunar Roving Vehicle** |
|  |  |
| --- | --- |
|  |  *See artikkel räägib aastatel 1341–1343 peetud sõjast; aastatel 1480–1481 peetud sõja kohta vaata artiklit Liivimaa-Pihkva sõda (1480–1481)* |

---

**Liivimaa-Pihkva sõda** oli aastatel 1341–1343 Liivi ordu, Eestimaa hertsogkonna ja Pihkva vürstriigi vägede vahel peetud sõjaretkedest koosnenud lahingutegevus Eesti- ja Pihkvamaal.

Sõjategevuse algus
------------------

Lõuna-Eestit ja Lätimaad valitseva Liivi ordu ja Pihkva vürstriigi vahelise sõjategevuse põhjuseks oli Liivi ordu esindajate poolt Lätimaal Pihkva vürstriigi saadikute solvamine (peksmine), millele pihkvalased vastasid 1341. aasta detsembri lõpus sõjaretkega Lätimaale, Pihkva valitud vürsti Vsevolod Aleksandrovitši juhtimisel. Pärast sõjaretke aga vürst Vsevolod Aleksandrovitš lahkus Pihkvast.

Ordu sõjaretk Pihkvasse, 1341–1342
----------------------------------

1341. aastal tegi Liivi ordu vastusõjakäigu Pihkva suunal, ehitas Pihkva suunal strateegilisel kohal, Piusa jõe kõrgel kaldal kohas, kus Meeksi oja Piusasse suubub, 1342. aasta kevadel linnuse (Vastseliina).

Pihkvalaste vägi aga sooritas sellel ajal sõjaretke Kirde-Eestisse, kus 1. aprillil 1342 põletasid Pihkva vürstiriigi väed Narva linna, tungides missa ajal lossi ja tappes kõik linlased. Pärast Narva vallutamist jätkasid Pihkva väed sõjaretke Tartu suunal, kus toimus ka kokkupõrge Emajõel orduvägedega. Samaaegselt sõjaretkega Eestimaale, saatsid pihkvalased ka abipalve Vitebskis valitsevale Leedu suurvürsti Algirdasase pojale Vitebski vürstile Andreile, kes saabus Pihkvasse oma väega 20. juunil 1342.

Irboska piiramine
-----------------

2. augustil 1342 suundus vürst Andrei vojevood väesalgaga piirialale, kus aga väesalk purustati orduväe poolt, kes seejärel piiras viis päeva Irboskat, kuid ei vallutanud linnust.

Pihkva sõjakäik Otepääle, 1343
------------------------------

1343. aastal kogusid pihkvalased ja irboskalased umbes 5000-mehelise sõjaväe ning tegid Irboska valitseja (*наместник*) vürst Jevstafi (*Евстафи*), vürst Ivani ja Pihkva possaadniku Volodši (*Володш*) juhtimisel sõjakäigu Otepääle. Venelased piirasid Otepää linnust viis ööpäeva ja rüüstasid ümberkaudseid maid, kuid ei vallutanud linnust.

Orduväed jõudsid taganevale Pihkva väele Vastseliina juures järele ning tekitasid pihkvalastele suuri kaotusi. 

 *Pikemalt artiklis Otepää-Vastseliina lahing*

Vaata ka
--------

* Liivi sõda
**Revals** on Eesti ansambel, mille pani kokku Martin Saaremägi 2017. aasta kevadel. 

Revalsi muusikat mõjutavad kantri, rahvamuusika, bluus ja rokk.

2018. aasta Eesti Muusikaauhindadel oli aasta debüütalbumi kategoorias nomineeritud nende album "Jumal elab pealinnas".

2018. aastal ühendas Revals jõud Päästeametiga, et koguda raha vingugaasiandurite ostmiseks ja paigaldamiseks vähekindlustatud peredele. Raha koguti selleks plaadiesitlustuuril, mille käigus esinetakse ansambli liikmete kodukohtades, milleks on Rõuge, Tõrva, Viimsi, Häädemeeste, Aruküla, Nõmme ja Suure-Jaani.

2019. aasta Eesti Muusikaauhindadel oli nende duubelplaat "Revals" nomineeritud nii aasta albumi kui aasta rokkalbumi kategoorias ning bänd ise aasta ansambli kategoorias, kuid ei võitnud ühtki auhinda.

Albumid
-------

* "Jumal elab pealinnas" 2017
* "Kirjad ääremaalt" 2018
* "Revals" 2018
* "Kirjutan romaani" 2019

Koosseis
--------

* Rait Sohkin – laul, kitarr
* Elis Loik – laul, taustalaul (2019-...)
* Danel Pandre – bass
* Jevgeni Babkin – klahvpillid, taustalaul (2018-...)
* Liis-Marii Vendt – viiul, löökpillid, banjo
* Jaanus Salm – trummid
* Tõnu Timm - pedalsteel (2022-...)
* Paavo Peterson - kitarr (2023-...)

Endised liikmed
---------------

* Freddy Tomingas – laul, kitarr
* Merlin Purge – laul, bandžo
* Martin Saaremägi – kitarr
* Jaanus Saago – vokaal, kitarr
* Rauno Laikjõe – kitarr (2019-2020)

Viited
------

1. ↑  2018 Eesti Muusikaauhinnad (vaadatud 25. veebruaril 2019)
2. ↑  Päästeamet (31. jaanuar 2018). "Päästeamet ja ansambel Revals ühendasid jõud".
3. ↑  Eesti Muusikaauhinnad 2019 võitjad Eesti Muusikaauhinnad (vaadatud 25. veebruaril 2019)
Sol Bamba (2012)
**Souleymane Bamba** (sündinud 13. jaanuaril 1985 Ivry-sur-Seine'is) on Prantsusmaal sündinud Elevandiluuranniku jalgpallur, kes mängib keskkaitsjana Inglismaa esiliiga klubis Middlesbrough ja Elevandiluuranniku jalgpallikoondises.

Ta alustas karjääri Prantsusmaal Paris Saint-Germainis, mille noorteakadeemiaga liitus ta 1996. aastal.

Enne 2016. aastal Cardiff Cityga liitumist mängis ta Šotimaal Dunfermline Athleticus ja Hibernianis, Türgis Trabzonsporis, Itaalias Palermos ning Leicester City, Leeds Unitedi ja Cardiff Cityga Inglismaa esiliigas. Hooajal 2017–18 valiti Bamba Cardiff Citys mängides Inglismaa esiliiga hooaja sümboolsesse koosseisu.

Elevandiluuranniku jalgpallikoondises mängis Bamba aastatel 2008–2014 kokku 46 korda. Koondisedebüüdi tegi ta 2008. aasta mais sõprusmängus Iisraeli vastu. Ainsa värava koondises lõi Bamba enne 2010. aasta maailmameistrivõistlusi toimunud sõpruskohtumises Rwanda vastu.

Bamba kuulus Elevandiluuranniku koondisse 2010. ja 2014. aasta maailmameistrivõistlustel ning 2010. 2012. ja 2013. aasta Aafrika rahvaste karikavõistlustel. Lisaks kuulus ta Elevandiluuranniku meeskonda 2008. aasta suveolümpiamängudel.

Välislingid
-----------

 Sol Bamba – pildid, videod ja helifailid Wikimedia Commonsis

| * v
* r
Elevandiluuranniku koondis  –  2014. aasta jalgpalli maailmameistrivõistlused |
| --- |
| 

* 1 Barry
* 2 Viera
* 3 Boka
* 4 K. Touré
* 5 Zokora
* 6 Bolly
* 7 Akpa Akpro
* 8 Kalou
* 9 Tioté
* 10 Gervinho
* 11 Drogba (c)
* 12 Bony
* 13 Ya Konan
* 14 Diomandé
* 15 Gradel
* 16 Gbohouo
* 17 Aurier
* 18 Djakpa
* 19 Y. Touré
* 20 Dié
* 21 Sio
* 22 Bamba
* 23 Mandé
* Treener: Lamouchi

 | Elevandiluurannik |
**Nové Zámky** (ungari keeles *Érsekújvár*, saksa keeles *Neuhäusl*, *Neuhäusel*) on linn Slovakkias Nitra maakonnas, Nové Zámky ringkonna halduskeskus.

Geograafiline asend
-------------------

Nové Zámky asub Nitra jõe ääres, Ungari piirist 26 km kaugusel ja Nitrast ligikaudu 36 km lõunas.

Ajalugu
-------

Nové Zámky asutamiseks peetakse esimese kindluse ehitamist 1545. aastal. Teine ja moodsam renessanss-stiilis kindlus ehitati aastatel 1573–1580. Nové Zámky kindlus kujunes olulisimaks osmanitürklaste vastaseks tugipunktiks Lääne-Slovakkias. 1663. aasta septembris õnnestus Osmanite riigi vägedel kindlus vallutada, kuid 1685. aasta augustis võideti see neilt tagasi. Linnaõigused sai Nové Zámky 1691. aastal. Raudteeühenduse sai linn 1850. aastal.

Rahvastik
---------

Slovakkia 2021. aasta rahvaloenduse andmetel oli Nové Zámky elanikest slovakke 70,24%, ungarlasi 21,44% ja tšehhe 0,55%. Rahvus oli teadmata 6,81%-l elanikest.

Sõpruslinnad
------------

* Ungari Fonyód, Ungari
* Sloveenia Sevnica, Sloveenia
* Tšehhi Tábor, Tšehhi
* Tšehhi Znojmo, Tšehhi

Viited
------

1. ↑  Sčítanie obyvateľov, domov a bytov 2021 na Slovensku
2. ↑  History of Nové Zámky Podunajsko - Dunamente. Vaadatud 15. aprillil 2023
3. ↑  Structure of population by ethnicity in the municipality Nové Zámky at 1. 1. 2021 Sčítanie obyvateľov, domov a bytov 2021. Vaadatud 15. aprillil 2023
**Tartu Ülikooli joonistuskool** oli aastatel 1803–1891 Tartus kunstiharidust pakkunud asutus.

1802. aastal taasavatud Tartu Ülikoolis oli neli teaduskonda, mille kõrval võisid üliõpilased harrastada ja nn kauneid kunste – ratsutamist, vehklemist, ujumist, muusikat ja kunsti. Viimase alaga tegelemiseks asutati joonistuskool, mis kujunes üheks esimeseks kunstihariduse keskuseks Baltimaades.

Esimeseks joonistusõpetajaks kutsuti Dresdeni Kunstiakadeemias õppinud Karl August Senff. Pärast tema surma 1838. aastal võttis ameti üle August Matthias Hagen, kes õpetas joonistamist ja vaselõiget. Õpetamisel järgis Hagen suures osas Senffi eeskuju, joonistati ja maaliti nii näidislehtede järgi kui ka natuurist. 1851 jäi Hagen silmahaiguse tõttu pensionile ja tema koht jäi mõneks ajaks vakantseks. 1855 asus tööle Woldemar Friedrich Krüger, Kaave mõisa pärisorjast aidamehe poeg, kes oli üles kasvanud koos tulevase kunstikoguja Karl Eduard von Liphartiga.

Järgnenud aastatel hakkas joonistuskooli tähtsus järjest vähenema. Vaselõige kaotati õppeplaanist ning vähenes ka huvi graafiliste tehnikate vastu. Krüger töötas ülikoolis 35 aastat ja tema õpilaste hulka kuuluvad Ernst von Liphart, Reinhold von Moeller, Herman von Schrenk, Karl Alexander von Winkler jt. 1891 palus kõrges eas Krüger end juhataja kohustustest vabastada ja uut õpetajat enam ei valitudki. Kooli raamatu-, graafika- ja fotokogud anti 1893 üle Tartu Ülikooli raamatukogule, kus need asuvad tänini. Maalid ja skulptuurid anti üle Tartu Ülikooli Kunstimuuseumile.

Viited
------

1. 1 2 3 4
**Tartu Ülikooli kehakultuuriteaduskond** on Tartu Ülikooli teaduskond, kus õpetatakse kehakultuuriga seotud erialasid. Nüüdisajal on teaduskonnas kaks põhilist õpisuunda: kehaline kasvatus ja sport ning füsioteraapia. 

Kehakultuuriteaduskonna eelkäijaks oli 1928. aastal arstiteaduskonna juurde asutatud Kehalise Kasvatuse Instituut. Seal koolitati kehalise kasvatuse õpetajaid ja kaitseväe spordiinstruktoreid. 1. septembril 1945 alustati tööd eraldi teaduskonnana. Aastatel 1955–1963 teaduskonda ei olnud, siis kuulus kehakultuuriosakond jälle arstiteaduskonna koosseisu.

Teaduskonnas tegeletakse õpetajakoolitusega kehalise kasvatuse ja inimeseõpetuse erialal, sporditreenerite, füsioterapeutide ning liikumis- ja sporditeadlaste koolitamisega. Koolitus kehalise kasvatuse ja spordi valdkonnas toimub kõrghariduse kõigil astmetel ning füsioteraapia erialal kahes astmes.

Kehakultuuriteaduskonna põhilised struktuuriüksused on spordibioloogia ja füsioteraapia instituut ning spordipedagoogika ja treeninguõpetuse instituut.

Teaduskonna dekaaniks on olnud Fred Kudu, Atko-Meeme Viru, Vahur Ööpik ja Mati Pääsuke. Praegu juhib teaduskonda Priit Kaasik.

Välislingid
-----------

* Koduleht
**Psalm** (kreeka keeles *psalmos*, 'laul', 'näppepilli keelte näppimine ja selle käigus tekkiv heli') on vaimuliku luule žanr, mida iseloomustavad järgmised tunnused:

* vaimulik temaatika,
* lühikestest kaheosalistest üksustest koosnev poeetiline struktuur,
* parallelism ehk mõtteriim (*parallelismus membrorum*)

ja sellele vastav muusikažanr.

Psalm võib olla mittemeetriline või meetriline.

Psalme lauldakse nii liturgia osana kui ka kristlikes kodudes. 

Kristlike psalmide üks olulisemaid kogumikke on Taaveti laulud.

16. sajandil tekkis reformatsiooni käigus meetriline psalm, mis kujutas enesest psalmide värsstõlkeid, mida hakkas esitama kogudus. Olulisemateks meetriliste psalmide kogumikeks on Hollandi psalter (1540), Genfi psalter (1562) ja Inglise psalter (1562, 1564, 1621, 1671 ja 1696). 1612. aastal ilmus n-ö Inglise separatistide psalter, mis viidi palverändurite poolt 1620. aastal Ameerikasse, kus see 1640. aastal ilmus esimese Uues Maailmas trükitud raamatuna.

Psalmide laulmise ja mängimise muusikastiili nimetatakse psalmoodiaks.
Mees lapsega Tartu Suudlevate tudengite purskkaevul. 2016. aasta mai.
Seersant Tapa sõjaväelinnakus 2014. aastal.
**Sooroll** on teatud normide kogum, mida sõltuvalt kultuurilistest traditsioonidest omistatakse üksikisikule või inimeste grupile vastavalt sellele, kas nad on meessoost või naissoost. Enamik ühiskondi klassifitseerib sugupooli vastavalt prestiižile ja võimule ning loob need ebavõrdsetena. Ühiskondlikud muutused kajastuvad ka sugupoole ideoloogias ning sugupool ja soorollid konstrueeritakse ajas ümber. 

Judith Lorber on väitnud, et "Sugupoole sotsiaalses konstruktsioonis ei loe see, mida mehed ja naised tegelikult teevad, see ei loe isegi siis, kui nad teevad täpselt samu asju. Sugupoole sotsiaalne institutsioon sisendab üksnes, et seda, mida nad teevad, tajutakse erinevalt." 

Üksikisiku jaoks kujuneb sooroll alates sünnist esmalt tema sootunnuste järgi, mis saab dialoogis ühiskondlike ootustega soorollidele tema identiteedi aluseks. Sellisel viisil kujunenud rooroll ei pruugi olla kooskõlas üksikisiku identiteediga, mille tulemusel võtab inimene kasutusele käibivate soorollide suhtes ambivalentseid rolle, ka võib selline inimene oma soomääratlust füüsiliselt muuta vastava operatsiooni teel.

Inimese enda seostamine konkreetse sugupoolega kujuneb välja sotsialiseerumise protsessi varases staadiumis, kus laps õpib sugupoole erinevusi ja ootusi täiskasvanutelt, kes teadlikult või alateadlikult kohtlevad teda vastavalt tema soole. Sugupoole identiteet ja sotsialiseerimine loovad arusaama vastavatest soorollidest ehk ühiskondlikult aktsepteeritud ja ootuspärasest sugupoolekohasest käitumisest. Poistele õpetatakse maskuliinset, tüdrukutele feminiinset käitumist.

Paljudes riikides paneb ühiskond isadele ja emadele erinevaid ootusi. Isa esmakohustuseks peetakse perekonna rahalist kindlustamist ja emalt oodatakse pigem emotsionaalset osalust. Perekond on institutsioon, kus naistel on potentsiaalselt suuremad võimuressursid, seda just võimena siduda endaga teisi pereliikmeid, eelkõige lapsi. Mehi vaadeldakse pigem avalikku sfääri kuuluvatena ja seetõttu on nad perekonnast suhteliselt eraldunud, kuigi lääne ühiskond määratleb traditsiooniliselt perekonnapeana meest.

Täiskasvanud suunatakse pidama erinevaid ametitele, lähtuvalt arusaamadest naiselike ja mehelike elukutsete kohta. Inimesed õpivad kogu oma elu jooksul sotsiaalse interaktsiooni käigus, mida neilt oodatakse, ning nad käituvad ja reageerivad ootuspärasel viisil, et mitte sattuda vastuollu ühiskondliku arvamusega.

Vaata ka
--------

* Sooline võrdõiguslikkus
* Sooneutraalsus

Viited
------

1. ↑  J. Lorber. 1994. Paradoxes of Gender. Yale University Press
2. ↑  N. Chodorow. 1978. Reproduction of Mothering. University of California Press
Sooraud
**Sooraud** ehk **soorauamaak** on soisel alal rauarikkast põhjaveest humiinainete lagunemise ja nende kontsentratsiooni vähenemise tagajärjel nõrgkihina sadestunud raudhüdroksiidide harilikult mullataoline, terajas või muguljas kogum.

Soomaak on limoniit, mis on ladestunud rauarikkast põhjaveest soisel alal. 

Soomaagist hakati Eesti alal rauda sulatama meie ajaarvamise alguse paiku ja seda tehti 17.–18. sajandini[*viide?*]. Eesti suurim muistne rauasulatuskeskus asus Põhja-Saaremaal Tuiu küla lähistel ja seda tuntakse Tuiu Rauasaatmemägedena. 

1977. a Tallinna teletorni ehituse ajal avastatud sooraua leiukohas asub maak huumushorisondi all kohati kuni 0,7 m paksuse kihina ja sisaldab kuni 40% rauda[*viide?*]. 

Rauasulatusahju kaks põhilist protsessi[*viide?*]: 

2C + O2 → 2CO; ... Fe2O3+ 3CO →rauamaagi taandamine→ 2Fe + 3CO2

CaCO3 → CaO + CO2; ... CaO + SiO2 →räbu teke→ CaSiO3

Vaata ka
--------

* Järvemaak
* Soosete

Viited
------

1. ↑  EE 8. köide, 1995.

Välislingid
-----------

* Soorauast Tartu Ülikooli geoloogiamuuseumi kodulehel

|  |  |
| --- | --- |
|  | Pildid, videod ja helifailid Commonsis: **Sooraud** |
**Modrý Kameň** (ungari keeles *Kékkő*, saksa keeles *Blauenstein*) on linn Slovakkias Banská Bystrica maakonnas Veľký Krtíši ringkonnas. Modrý Kameň asub Ungari piirist ligi 15 km kaugusel.

Modrý Kameň paikneb merepinnast 240 meetri kõrgusel.

Modrý Kameňi loss on ehitatud enne 1285. aastat, kirjalikes allikates on seda esmamainitud 1290. aastal. Osmanite riigi väed vallutasid kindluse 1575. aastal ja hoidsid seda oma käes kuni 1593. aastani. 1609–1639 ehitati tugevasti kannatada saanud kindlus ümber.

Linnaõigused sai Modrý Kameň 1969. aastal.

Slovakkia 2011. aasta rahvaloenduse andmetel oli Modrý Kameň kõige väiksema elanike arvuga Slovakkia linn. Kuid 2012. aastal läks Modrý Kameň elanike arvult Dudincest mööda ja kaotas riigi väikseima linna staatuse.

Sõpruslinnad
------------

* Ungari Bercel, Ungari
* Poola Opatów, Poola

Viited
------

1. ↑  Sčítanie obyvateľov, domov a bytov 2021 na Slovensku
2. ↑  O meste Modrý Kameň Mesto Modrý Kameň. Vaadatud 16. aprillil 2023
3. ↑  Modrý Kameň - Castle Medieval Heritage. Vaadatud 16. aprillil 2023
4. ↑  Modrý Kameň slovensko.sk. Vaadatud 16. aprillil 2023
5. ↑  Modrý Kameň už nie je mestom s najmenším počtom obyvateľov, pomohli nové byty My Novohrad, 22. mai 2019. Vaadatud 16. aprillil 2023
|  |  |
| --- | --- |
|  |  *See artikkel räägib alamhõimkonnast; klassi kohta vaata artiklit Putukad* |

---

**Kuuejalgsed** ehk **heksapoodid** (*Hexapoda*) on alamhõimkond, mis kuulub lülijalgsete hõimkonda.

Selles alamhõimkonnas eristatakse järgmisi suuri rühmi

* *Ectognatha* – välislõugsed
	+ *Insecta* – putukad
* *Entognatha* – siselõugsed
	+ *Collembola* – hooghännalised
	+ *Protura* – tõukjalalised
	+ *Diplura* – harkhännalised

Neid kõiki on varem arvatud ka putukate alla.

Kuuejalgsete takson, mille selles koosseisus esitas esimest korda J. Kukalová-Peck 1987. aastal, vastab klassikalisele putukate klassile (Willi Hennig 1953) ja varem oli kuuejalgsed putukate sünonüüm. (Taksoni autor on Henri Marie Ducrotay de Blainville (1816).) Uue definitsiooni järgi vastavad putukad välislõugsetele; siselõugseid (hooghännalised, tõukjalalised ja harkhännalised) enam putukate hulka ei arvata.

Kuuejalgsete tunnused
---------------------

Kuuejalgsetel on mõned tunnused, mille tõttu pole kahtlust, et nad moodustavad loomuliku rühma. 

Peamine tunnus on kindel lülide arv. Pea koosneb tõenäoliselt kuuest omavahel kokku sulanud lülist, mis on äratuntavad peajätkete ja eriti peapiirkonna ganglionide järgi. Pea kannab ühte paari tundlaid ja kolme paari suiseid, mida nimetatakse ülalõugadeks, alalõugadeks ja alahuuleks.
**Niina Sepp** (vene keeles Нина Васильевна Сепп) (30. august 1949 Saksamaa – 21. detsember 2008 Narva-Jõesuu) oli eesti pedagoog, Narva-Jõesuu keskkooli direktor, Narva-Jõesuu linnavolikogu liige, Narva kõrgkooli rajaja ja rektor.

Niina Sepp lõpetas 1972. aastal Tallinna Pedagoogilise Instituudi. Seejärel töötas ta ülikoolis 15 aastat teadurina ja hiljem inglise keele õppetooli juhataja asetäitjana. 

Aastal 1986 sai temast pedagoogikakandidaat, 1989 dotsent.

Aastal 1991 rajas ta Narvas Narva kõrgkooli, kus töötas rektorina aastani 1999, mil kõrgkool muudeti Tartu Ülikooli Narva Kolledžiks. 

Alates aastast 2000 kuni surmani töötas Niina Sepp Narva-Jõesuu keskkooli direktorina.

Niina Sepp on 25 teadusliku publikatsiooni (sealhulgas kahe monograafia) autor. 

Aastal 2002 kandideeris ta kohaliku omavalitsuse volikogude valimistel ja pääses linnavolikokku.

Viited
------

1. ↑  "Kandidaat nr 158 - NIINA SEPP".

Välislingid
-----------

* Умерла Нина Сепп, Viru Prospekt (vene keeles)
* Не стало Нины Сепп, www.slavia.ee, Dmitri Klenski, 23.12.2008 (vene keeles)
* Уроки доктора наук, www.netinfo.ee, Jevgeni Ašihmin, 12.02.2002 (vene keeles)
**Vitali Raag** (15. oktoober 1929 Pankovo, Belgorodi oblast, Venemaa – 3. november 2011 Moskva) oli eesti päritolu Venemaa tehnikateadlane.

Elulugu
-------

Ta lõpetas 1951. aastal Thbilisi Lennundustehnikumi ja 1958. aastal Moskva Lennundusinstituudi lennuaparaatide elektromehaanika erialal. 

1958. aastast töötas lennukitööstuses. 1969. aastast oli Rakendusliku Hüdromehaanika Teadusliku Uurimise Instituudi osakonna juhataja, 1990– peakonstruktori asetäitja.

Teadustöö
---------

Uurimisvaldkonnad: lennu- ja allveeaparaatide liikumise dünaamika ning nende automaatjuhtimissüsteemide väljatöötamine. 

NSV Liidu riiklik preemia (1980). 7 teaduspublikatsiooni, 17 autoritunnistust. (Tööd on salastatud).

Viited
------

1. 1 2 3  Eesti teaduse biograafiline leksikon, 3. köide
2. ↑

Kirjandus
---------

* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
**Volkswagen Polo** on Volkswageni väikeauto, mida toodetakse 1975. aastast ning tänaseks on Polot toodetud 6 põlvkonna vältel. 

Tänapäevane VW Polo on seotud ka mitmete teiste Volkswagen grupi toodetavate sõiduautodega nagu näiteks Škoda Fabia, SEAT Ibiza ja Audi A1.

Esimene põlvkond (*Typ* 86; 1975)
---------------------------------

Esimese põlvkonna Polo, mida müüdi ka Volkswagen Derby nime all, oli tegelikult teiste märkide ja mõningate pisierinevustega Audi 50. 

* 1. põlvkond VW Polo1. põlvkond VW Polo
* Audi 50Audi 50

Teine põlvkond (*Typ* 86C; 1981)
--------------------------------

Polo Mk2 esitleti 1981. aasta oktoobris.

Põhjalik mudeliuuendus tehti Polole 1990. aastal.

* Polo Mk 2Polo Mk 2
* Polo Mk2 mudeliuuendusPolo Mk2 mudeliuuendus

Kolmas põlvkond (*Typ* 6N/6KV; 1994)
------------------------------------

* 3. põlvkond3. põlvkond
* 3. põlvkonna Variant3. põlvkonna Variant
* 3. põlvkonna mudeliuuendus3. põlvkonna mudeliuuendus

Neljas põlvkond (*Typ* 6Q/9N/9N3; 2002)
---------------------------------------

* 4. põlvkond4. põlvkond
* 4. põlvkonna CrossPolo4. põlvkonna CrossPolo
* 4. põlvkond Fun4. põlvkond Fun
* 4. põlvkond S20004. põlvkond S2000
* 4. põlvkonna mudeliuuendus4. põlvkonna mudeliuuendus

Viies põlvkond (*Typ* 6R/6C/61; 2009)
-------------------------------------

Viiendat põlvkonda esitleti 2009. aastal Genfi autonäitusel.

* 5. põlvkond5. põlvkond
* 5. põlvkonna CrossPolo5. põlvkonna CrossPolo
* 5. põlvkonna Sedan5. põlvkonna Sedan
* 5. põlvkond R WRC Street5. põlvkond R WRC Street
* 5. põlvkond R WRC5. põlvkond R WRC
* 5.põlvkonna mudeliuuendus5.põlvkonna mudeliuuendus

Kuues põlvkond (*Typ* AW; 2017)
-------------------------------

6. põlvkonna mootorivalik algas turule toomise hetkel 1,0-liitrisest R3 48 kW (65 hj) bensiinimootorist ja lõppes 2-liitrise 147 kW (200 hj) turboga bensiinimootoriga (GTI mudel). 

Kuues põlvkond on ka esimene Polo, millest pole kolmeukselist varianti. 

2020. aasta sügisel kujundati Polo visuaalselt ümber üleminekul mudeliaastale 2021. Sellest ajast alates on sõiduk varustatud uue Volkswageni logoga ja tagaluugil olev Polo kiri, mis oli kunagi vasakul all, on nüüd on paigutatud uues kirjas keskel VW logo alla. Tehniliselt on värskendatud "Modular Infotainment Kit 3" (MIB3). 

* 6. põlvkond6. põlvkond
* 6. põlvkond R-Line6. põlvkond R-Line
* 6. põlvkond sedaan (Virtus)6. põlvkond sedaan (Virtus)
* 6. põlvkond GTi6. põlvkond GTi
* 6. põlvkond GTi R56. põlvkond GTi R5
* 6.põlvkonna mudeliuuendus6.põlvkonna mudeliuuendus
Tekst inglise keeles

**"Olla või mitte olla"** on käibefraasina kuulsaks saanud väljend William Shakespeare'i teosest "Hamlet", mille lausub peategelane prints Hamlet.

Olla või mitte olla? - See on küsimus!

Mis oleks üllam: Vaimus taluda

kõik nooled, mida vali saatus paiskab...

või tõstes relvad hädamere vastu

vaev lõpetada? Surra, magada.

Muud midagi! Sest nõnda uinudes

kaoks hingepiin ja kõik need tuhat häiret,

mis meie liha pärib looduselt.

See oleks lõpetus, mis hardasti

on ihaldatav. Surra, magada?

-Jah magada! Võib olla undki näha.

Siin ongi konks! Sest see, mis unenäod

meil võivad tulla selles surmaunes

kui maise möllu puntrast pääseme,

see paneb kõhklema. Siin peitub põhjus,

miks viletsusel iga on nii pikk.

Kes taluks aja piitsutust ja torkeid,

rõhuja kalkust, kõrgi solvamisi,

põlatud armu piinu, kohtu aeglust

ja võimu jultumust ning jalahoope,

mis malbe teenekus saab väärituilt

kui ennast igaveseks vabastada

võiks palja oraga?

Kes koormat kannaks ja higistaks

ning oigaks elu vaevus,

kui kartus millegi ees pärast surma

sel uurimata maal, kust ükski rändur ei tule tagasi;

ei rabaks tahet, mis pigem talub tuntud halbusi,

kui pageb teiste, tundmatute juurde?

Nii kaalutlus teeb pelgureiks meid kõiki ja

südiduse loomulikust jumest saab nukra mõtte põdur kahvatus

ning lennukad ja tähtsad ettevõtted

teelt targutuste tõttu kalduvad ja kaotavad teo nime...

Viited
------

1. ↑  "Maris Peters: Eestis on tuntuim Shakespeare'i väljend "olla või mitte olla"". *err.ee*. 21.01.2016. Vaadatud 28.06.2018.
Vitali Mõkolenko 2019. aastal Kiievi Dinamo särgis
**Vitali Mõkolenko** (ukraina keeles Віталій Сергійович Миколенко; sündinud 29. mail 1999 Tšerkassõs) on Ukraina jalgpallur, kes mängib vasakkaitsjana Inglismaa Premier League'i klubis Everton ja Ukraina jalgpallikoondises.

Ta alustas klubikarjääri Kiievi Dinamos, millega liitus 2012. aastal. Ukraina kõrgliigas debüteeris ta 2017. aasta augustis. Hooajal 2018–19 valiti Mõkolenko Ukraina kõrgliiga hooaja parimaks noormängijaks.

2022. aasta jaanuaris sõlmis ta nelja ja poole aasta pikkuse lepingu Evertoniga.

Ukraina jalgpallikoondises debüteeris Mõkolenko 20. novembril 2018 sõprusmängus Türgi vastu. Ta kuulus Ukraina koondisse 2021. aasta Euroopa meistrivõistlustel.

Saavutused
----------

Kiievi Dinamo
* Ukraina Premjer-Liga: 2020–21
* Ukraina karikas: 2019–20, 2020–21
* Ukraina superkarikas: 2018, 2019, 2020

Viited
------

1. ↑  "Everton Sign Mykolenko". Everton F.C. 1.1.2022. Vaadatud 4.4.2022

| * v
* r
Ukraina koondis  –  UEFA Euro 2020 |
| --- |
| 

* 1 Buštšan
* 2 Sobol
* 3 Sudakov
* 4 Krivtsov
* 5 Sõdortšuk
* 6 Stepanenko
* 7 Jarmolenko
* 8 Malinovskõi
* 9 Jaremtšuk
* 10 Šaparenko
* 11 Marlos
* 12 Pjatov (c)
* 13 Zabarni
* 14 Makarenko
* 15 Tsihankov
* 16 Mõkolenko
* 17 Zintšenko
* 18 Bezus
* 19 Bjesjedin
* 20 Zubkov
* 21 Karavajev
* 22 Matvijenko
* 23 Trubin
* 24 Timtšik
* 25 Popov
* 26 Dovbik

 | Ukraina |
**Vita Sackville-West** (sünninimi **Victoria Mary Sackville-West**; 9. märts 1892 Kent, Sevenoaks, Knole House – 2. juuni 1962) oli inglise kirjanik.

Tema vanemad olid kolmas Sackville'i parun lord Lionel Edward Sackville-West ja Victoria Josepha Dolores Catalina Sackville-West. Ta oli peres ainus laps. Seetõttu läks Sackville'i paruni tiitel isa surma järel 1928 viimase vennale Charlesile. Vita pidi oma perekonna lossist Knole House'ist välja kolima ja see oli talle suur emotsionaalne löök.

1. oktoobril 1913 abiellus Vita Harold Nicolsoniga, kes oli diplomaat, ajakirjanik (sealhulgas ringhäälingus), parlamendi liige ning biograafiate ja romaanide autor. 

Neil sündisid pojad Benedict ja Nigel Nicolson. Benedict (sündinud 1914) oli kunstiajaloolane. Nigel (sündinud 1917) oli kirjanik ja parlamendiliige.

Nii Vita kui ka tema abikaasa olid biseksuaalsed. Vita enda kõige kuulsam armulugu oli Violet Trefusisega. Tema eluajal oli vähem teada tema armulugu Virginia Woolfiga. 

Vita oli Orlando prototüüp Virginia Woolfi romaanis "Orlando", mis avaldati 1928.

Poeemi "The Land" ("Maa") eest sai ta 1927 Hawthorndeni auhinna. 1933 võitis ta selle oma "Kogutud luuletustega" uuesti ja on tänapäevani ainus kirjanik, kes selle auhinna kaks korda on pälvinud.

Vähem tuntud on ta elulookirjutajana. 1927 avaldas ta 17. sajandi inglise kirjaniku Aphra Behni eluloo "Aphra Behn – The Incomparable Astrea", 1936 Jeanne d'Arci eluloo "Saint Joan of Arc" ("Püha Jeanne d'Arc") ja 1937 oma vanaema eluloo "Pepita". Tema vanaema oli hispaania päritolu tantsijatar Josefa de la Oliva (sündinud Durán y Ortega), kes abiellus teise Sackville'i paruniga. 1943 avaldas Sackville-West kaksikeluloo "The Eagle and the Dove" ("Kotkas ja tuvi") Ávila pühast Teresast ja Lisieux' pühast Thérèse'ist.

Ta oli harrastusaiakujundaja. Ta aitas planeerida omaenda aedu Kentis Sissinghurstis, mis kuuluvad Sissinghursti lossi juurde. Sissinghurst kuulub praegu National Trustile. See on kõige külastatum aed Inglismaal.

Vita Sackwell-West suri 1962 Sissinghursti lossis vähktõppe.

Teosed
------

### Luule

* "Poems of West and East" ("Lääne ja ida luuletused"; 1917)
* "Orchard and Vineyard" ("Viljapuuaed ja viinapuuaed"; 1921)

### Romaanid

* "Heritage" ("Pärandus"; 1919)
* "The Edwardians" (1930)
* "All Passion Spent" (1931)

Välislingid
-----------

* (foto)
|  |  |
| --- | --- |
|  |  *See artikkel räägib keemiainsenerist ja poliitikust; jäähokimängija kohta vaata artiklit Vitali Menšikov (jäähokimängija).* |

---

**Vitali Menšikov** (sündinud 22. novembril 1946 Kurgani oblastis) on Eesti keemiainsener ja poliitik.

Ta sündis Kataiskis Kurgani oblastis. Ta lõpetas aastal 1971 Uurali Polütehnilise Instituudi (asukohaga Sverdlovskis).

Ta töötas aastatel 1971–1979 Sillamäe Keemiametallurgia Tootmiskoondises meistri, vanemmeistri ja vahetuseülemana; aastatel 1979–1990 samas osakonnajuhataja asetäitjana.

Aastatel 1990–1992 oli ta Eesti Vabariigi Ülemnõukogu liige, olles õiguskomisjoni liige ja Ülemnõukogu Presiidiumi liige.

Ta oli aastatel 1989–1993 Sillamäe linnavolikogu liige ja novembrist 1992 kuni jaanuarini 1996 Sillamäe linnapea.

Ta on 8. oktoobrist 1994 Eestimaa Ühendatud Vasakpartei (ja selle eelkäija) liige. Ta oli ka Vene Demokraatliku Liikumise (asutatud augustis 1992) kaasesimees. 1996. aasta kohaliku omavalitsuse volikogude valimistel kandideeris ta üksikkandidaadina Sillamäe linnavolikogusse, sai 55 häält ega osutunud valituks.

Viited
------

1. ↑